Sabahattin Ali
<s>Sabahattin Ali (Eğridere, 25. februara 1907 – Kırklareli, 2. aprila 1948) bio je turski romanopisac, pisac kratkih priča, pjesnik i novinar.</s>

<s>Životopis 
Rođen je 1907. u općini Eğridere (danas Ardino, smještena u južnoj Bugarskoj) kada je mjesto bilo dio Osmanskog carstva.</s><s>Živio je u Istanbulu, Čanakalu i Edremitu prije ulaska na Magistralnom fakultetu u Balıkesiru.</s><s>Potom je prešao na Magistralni fakultet u Istanbulu, koji je diplomirao 1926.</s><s>Nakon što je godinu dana predavao na Yozgatu, dobio je stipendiju za istraživanje od Ministarstva nacionalnog obrazovanja i studirao u Njemačkoj od 1928. do 1930.</s><s>Smjestio je se u Potsdamu nakon petnaest dana boravka u Berlinu.</s><s>Prvo je stanovao kod jedne starice da bi naučio jezik, zatim je započeo tečajeve na Deutsches Institut Auslander, privatnoj ustanovi, kako bi ojačao svoj njemački jezik.</s><s>Družio je se sa Melahatom Togarom, koji će kasnije navesti u jednom članku (Arkadaşım Sabahattin Ali) da je Sabahattin Ali čitao ruske i druge strane pisce preko njemačkog, kao na primjer Turgenjeva, Gorkog, Poa, Maupassanta, Kleista, Hoffmanna i Thomasa Manna a ta iskustva su jako uticala na njegova sljedeća djela.</s><s>Tijekom boravka u Potsdamu nedostajao mu je Istanbul i patio je od neuzvraćene ljubavi.</s><s>Nakon što je završio tečaj jezika u Postdamu, smjestio se u internat u Berlinu.</s><s>Mislio je da je poslan u Njemačku da ostane šest ili sedam godina, a zapravo je planirano da to razdoblje bude četiri godine.</s>

<s>Međutim, vratio je se u Tursku prije nego što je završio drugu godinu.</s><s>Kada je se vratio u Tursku, bio je profesor njemačkog jezika u srednjim školama u Aydınu i Konyi.</s><s>Dok je predavao u Konyi, uhićen je zbog pjesme koju je napisao u kojoj je kritizirao Ataturkovu politiku i optužen za klevetu na još dvoje novinara.</s><s>Pušten je na slobodu tijekom amnestije 1933. godine povodom desete godišnjice proglašenja Republike Turske i nakon što je odslužio višemjesečnu kaznu, prvo u Konyi, a potom u zatvoru tvrđave Sinope.</s><s>Zatim se obratio Ministarstvu narodne prosvjete za dopuštenje da ponovno predaje.</s><s>Nakon što je dokazao svoju lojalnost Atatürku pisanjem pjesme Benim Aşkım (doslovno: «Moja ljubav» ili «Moja strast»), dodijeljen je odjelu za izdavanje u Ministarstvu nacionalnog obrazovanja.</s><s>Sabahattin Ali oženio je se 16. maja 1935. i odslužio je vojni rok 1936.</s><s>Ponovo je bio zatvoren i pušten 1944.</s><s>Zajedno s Azizom Nesinom također je posjedovao i uređivao popularni tjednik pod nazivom «Marko Paşa».</s><s>Po izlasku iz zatvora imao je financijskih problema.</s><s>Zahtjev za izdavanje putovnice mu je odbijen.</s><s>Ubijen je na bugarskoj granici, vjerojatno 1. ili 2. aprila 1948.</s><s>Općenito se vjeruje da ga je ubio Ali Ertekin, krijumčar povezan sa Službom nacionalne sigurnosti kojemu bi platio da mu pomogne prijeći granicu.</s><s>Druga hipoteza je da ga je Ertekin predao sigurnosnim službama te da su ga oni ubili na ispitivanjima.</s><s>Vjeruje se da je na njega izvršen atentat zbog svojih političkih stavova.</s>

<s>Djela</s>

<s>Njegov kratki roman Madona u bundi (1943) smatra se jednim od najboljih romana u turskoj književnosti.</s><s>Preveden je na više jezika, a u Turskoj je prodat u rekordnom broju primeraka.</s><s>Prvi put se pojavio između 1941. i 1942. na stranicama dnevnog lista Hakikat u vidu 48 nastavaka.</s><s>Sa ovim romanom Sabahatin Ali postao je jedan od dvojice turskih romanopisaca čija su se djela štampala u Pengvinovoj ediciji klasika.</s><s>Drugi je Institut za regulisanje vremena Ahmeta Hamdija Tanpinara.</s>

<s>Romani
 Kuyucaklı Yusuf (Jusuf iz Kujučka, 1937)
 İçimizdeki Şeytan (Đavao u nama, 1940)
 Kürk Mantolu Madonna (Madona u bundi, 1943)</s>

<s>Priče
 Değirmen (Mlin, 1935)
 Kağnı (Volovska kola, 1936)
 Ses (Glas, 1937)
 Yeni Dünya (Novi svijet, 1943)
 Sırça Köşk (Stakleni zamak, 1947)</s>

<s>Pjesme
 Dağlar ve Rüzgâr (Brda i vjetrovi, 1934, 1943)</s>

<s>Drame
 Esirler (Zatočenici, 1936)</s>

<s>Izvori</s>

<s>Bibliografija</s>

<s>Turski pisci</s>

